rejauldu/bengali-wikipedia huggingface dataset:
thumb| Sturnus vulgaris  চিত্রা শালিক বা পাতি কাঠশালিক (বৈজ্ঞানিক নাম: Sturnus vulgaris, ) স্টারনিডি পরিবারভূক্ত মাঝারি আকৃতির গায়ক পাখি। ২০ সেন্টিমিটার লম্বাটে এ পাখির গায়ে ছিটছিটে কালচে পালক রয়েছে। বছরের কোন কোন সময়ে এটি খানিকটা সাদা রঙের হয়। এদের পা গোলাপী বর্ণের এবং শীতকালে এদের চঞ্চু কাল ও গ্রীষ্মকালে হলদে বর্ণের হয়ে থাকে। পূর্ণবয়স্ক পাখির তুলনায় ছোট্ট শাবকের পালক কিছুটা বাদামী বর্ণের। গায়ক পাখি হিসেবে বিশ্বব্যাপী এর যথেষ্ট পরিচিতি রয়েছে। দলবদ্ধভাবে থাকতে এরা পছন্দ করে।  বিভিন্ন ধরনের স্তন্যপায়ী প্রাণী, শিকারী পাখির কবলে পড়ে ধীরে ধীরে এদের আবাসস্থলগুলো সঙ্কুচিত হয়ে আসছে। উত্তর ও পশ্চিম ইউরোপে সাম্প্রতিক বছরগুলোয় তৃণভূমির স্বল্পতাজনিত কারণে ধীরে ধীরে এ পাখির সংখ্যা কমছে। তা স্বত্ত্বেও ব্যাপক সংখ্যায় চিত্রা শালিকের দেখা যাবার প্রেক্ষিতে আই.ইউ.সি.এন এ প্রজাতিকে ন্যূনতম বিপদগ্রস্ত হিসেবে উল্লেখ করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৭৯   বিবরণ  চিত্রা শালিকের প্রায় এক ডজন উপপ্রজাতি রয়েছে। ইউরোপ ও পশ্চিম এশিয়ার দেশগুলোয় এ পাখির প্রধান বিচরণক্ষেত্র। এছাড়াও অস্ট্রেলিয়া, নিউজিল্যান্ড, উত্তর আমেরিকা, দক্ষিণ আফ্রিকাসহ বিভিন্ন দেশে এ পাখির দেখা মেলে। দক্ষিণ ও পশ্চিম ইউরোপ এবং দক্ষিণ-পশ্চিম এশিয়ার দেশগুলোয় এ পাখির প্রাচীন উৎপত্তি স্থলরূপে বিবেচিত। পরিযায়ী পাখি হিসেবে চিত্রা শালিক শীত মৌসুমে দক্ষিণ এশিয়ার দেশগুলোতে এসে থাকে। সাদাসিধে বাসা বাধে।   প্রজনন  ইউরোপ ও মধ্যপ্রাচ্যে চিত্রা শালিক সচরাচর প্রতিবৎসর মে-জুন মাসে এক থেকে দুইবার ডিম প্রসব করে। ঘরের চালের ফাঁক, সিলিং, কাঠঠোকরার কোটরে অগোছালোভাবে পাতা, খড়, শুকনো ঘাস দিয়ে বাসা তৈরি করে। প্রজনন মৌসুমে এরা বদরাগী হয়ে যেতে পারে।  চার থেকে পাঁচটি নীলচে রঙের ডিম পাড়ে। প্রায় দুই সপ্তাহ ডিমে তা দেয়। বাচ্চাগুলো পরবর্তীতে আরো তিন সপ্তাহ বাসায় অবস্থান করে।   খাদ্যাভ্যাস  মূলতঃ চিত্রা শালিক পোকামাকড় খেতেই বেশি অভ্যস্ত। উল্লেখযোগ্য হারে মাকড়শা, মথ, ঘাসফড়িং, মৌমাছি, পিঁপড়া ইত্যাদি কীট-পতঙ্গ ভক্ষণে অভ্যস্ত হওয়ায় কৃষকের উপকার করে থাকে। এছাড়াও অনেকসময় কেঁচো, শামুকসহ ব্যাঙ, টিকটিকিজাতীয় ছোট্ট আকৃতির মেরুদণ্ডী প্রাণীও শিকার করে জীবনধারন করে।Adeney, J M (2001). "European Starling (Sturnus vulgaris)". Introduced Species Summary Project. Columbia University. Retrieved 2013-01-01. সর্বভূক প্রাণী হিসেবে ফলমূল, অঙ্কুরিত বীজ, নোংরা-আবর্জনা থেকেও এরা খাদ্য সংগ্রহ করে।Higgins et al. (2006) pp. 1907–1914."The Starling in the Sunraysia District, Victoria. Part I". Emu 57 (1): 31–48. আঙ্গুর, চেরিজাতীয় ফলও সুযোগ পেলে গিলে ফেলে। রোপিত বীজ ভক্ষন করায় অনেক সময় এরা কৃষকের ক্ষতির কারণ হয়ে দাঁড়ায়। অতিমাত্রায় কিচির-মিচির করায় পরিবেশে শব্দদূষণের পরিবেশ সৃষ্টি করে। পশ্চিম অস্ট্রেলিয়ায় সীমিত আকারে এদের নিয়ন্ত্রণ করা গেছে।   তথ্যসূত্র   বিষয়শ্রেণী:স্টার্নাস বিষয়শ্রেণী:এশিয়ার পাখি বিষয়শ্রেণী:মধ্য এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:পরিযায়ী পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:ভুটানের পাখি বিষয়শ্রেণী:শালিক বিষয়শ্রেণী:কথাবলা পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:উত্তর আমেরিকার পাখি বিষয়শ্রেণী:পাকিস্তানের পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
রাইস রিচার্ড ক্লেটন (১৫ নভেম্বর ১৭৯৮ - ৪ মে ১৮৭৯), কখনও কখনও রিচার্ড রাইস ক্লেটন,  একজন ব্রিটিশ রক্ষণশীল রাজনীতিবিদ ছিলেন।  হার্লেফোর্ড, বাকিংহামশায়ারে জন্মগ্রহণ করেন, ক্লেটন ছিলেন স্যার উইলিয়াম ক্লেটন, ৪র্থ ব্যারোনেট এবং মেরি নে ইস্টের চতুর্থ পুত্র। কেমব্রিজের গনভিল এবং কেয়াস কলেজে পড়ার আগে তিনি প্রথম ইটন কলেজে শিক্ষিত হন, ১৮২০ সালে স্নাতক এবং ১৮২৪ সালে স্নাতক ডিগ্রি অর্জন করেন। এছাড়াও তিনি ১৮১৯ সালে লিঙ্কনস ইনে প্রবেশ করেন।Venn, John, ed. (1898). Gonville and Caius College 1349–1897, containing a list of all known members of the college from the foundation to the present time, with biographical notes. Volume II: 1713–1897. Cambridge: Cambridge University Press. p. 166. Retrieved 26 October 2018 – via Google Books.  ক্লেটন ১৮৪১ সালের সাধারণ নির্বাচনে আইলেসবারির জন্য একটি রক্ষণশীল এমপি হন কিন্তু ১৮৪৭ সালের পরবর্তী সাধারণ নির্বাচনে পরাজিত হন।Venn, John, ed. (1898). Gonville and Caius College 1349–1897, containing a list of all known members of the college from the foundation to the present time, with biographical notes. Volume II: 1713–1897. Cambridge: Cambridge University Press. p. 166. Retrieved 26 October 2018 – via Google Books.Stooks Smith, Henry. (1973) [1844-1850]. Craig, F. W. S. (ed.). The Parliaments of England (2nd ed.). Chichester: Parliamentary Research Services. pp. 15–17. ISBN 0-900178-13-2.Foster, Joseph (1881). The Peerage, Baronetage and Knightage of the British Empire for 1881. Westminster: Nichols and Sons. p. 124. Retrieved 26 October 2018 – via Google Books.  তার জীবনকালে, ক্লেটন শান্তির একজন বিচারপতি এবং বাকিংহামশায়ারের ডেপুটি লেফটেন্যান্টের পাশাপাশি ১৮৩৮ সালে একই কাউন্টির উচ্চ শেরিফ ছিলেন।Venn, John, ed. (1898). Gonville and Caius College 1349–1897, containing a list of all known members of the college from the foundation to the present time, with biographical notes. Volume II: 1713–1897. Cambridge: Cambridge University Press. p. 166. Retrieved 26 October 2018 – via Google Books.Foster, Joseph (1881). The Peerage, Baronetage and Knightage of the British Empire for 1881. Westminster: Nichols and Sons. p. 124. Retrieved 26 October 2018 – via Google Books.   তথ্যসূত্র    বহিঃসংযোগ     বিষয়শ্রেণী:ইংরেজ ব্যারিস্টার বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:লিংকনস ইনের সদস্য বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ শান্তির বিচারপতি বিষয়শ্রেণী:১৮৭৯-এ মৃত্যু বিষয়শ্রেণী:১৭৯৮-এ জন্ম বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭
মাক্সিমিলিয়ানো জোয়েল ফালকোন পিকার্ত (; জন্ম: ১ মে ১৯৯৭; মাক্সিমিলিয়ানো ফালকোন নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব ইন্টার মায়ামির হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, ফালকোন উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছেন।  প্রারম্ভিক জীবন মাক্সিমিলিয়ানো জোয়েল ফালকোন পিকার্ত ১৯৯৭ সালের ১লা মে তারিখে উরুগুয়ের পায়সান্দুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফালকোন উরুগুয়ে অনূর্ধ্ব-২০ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০১৬ সালের ২৮শে এপ্রিল তারিখে তিনি প্যারাগুয়ে অনূর্ধ্ব-২০ দলের বিরুদ্ধে ম্যাচে উরুগুয়ে অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2693704  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:ক্লাব আতলেতিকো রেন্তিস্তাসের খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ষোলতম তামিলনাড়ু বিধানসভা নির্বাচন ২০২১ সালের ৬ এপ্রিল অনুষ্ঠিত হয়েছিল, ভারতের তামিলনাড়ু রাজ্যের বিধানসভার ২৩৪টি আসনের প্রতিনিধি নির্বাচনের জন্য। সর্বভারতীয় আন্না দ্রাবিড় মুনেত্র কড়গমকে (এআইএডিএমকে) পরাজিত করে এই নির্বাচনে দ্রাবিড় মুনেত্র কড়গম (ডিএমকে) জয়ী হয়। ডিএমকে নেতা এম. কে. স্ট্যালিন তামিলনাড়ুর মুখ্যমন্ত্রী নির্বাচিত হন।  তথ্যসূত্র  বিষয়শ্রেণী:তামিলনাড়ু বিধানসভা নির্বাচন বিষয়শ্রেণী:২০২১-এ ভারতে রাজ্য বিধানসভা নির্বাচন
আল-তাকওয়া কলেজ বা ভিক্টোরিয়ার ইসলামিক স্কুল অস্ট্রেলিয়াতে অবস্থিত একটি শিক্ষাপ্রতিষ্ঠান। কলেজটি অস্ট্রেলিয়ার মেলবোর্নের বাইরে ভিক্টোরিয়ার ট্রুগানিনার সায়ার সড়কে অবস্থিত। এটি একটি প্রাথমিক ও মাধ্যমিক বিদ্যালয়।  কলেজটি মেলবোর্নের পশ্চিম দিকে ৫০-একর জমিতে নির্মিত হয়। ১৯৮৬ সালে কলেজটি ইসলামিক ট্রাস্ট তহবিল দ্বারা প্রতিষ্ঠিত হয়। ২০১০ সালে নাম পরিবর্তন করে আল-তাকওয়া কলেজ করা হয়। সায়ারস সড়কের মূল ক্যাম্পাসের পাশেই একটি মসজিদ নির্মিত হয়েছে।  আল-তাকওয়া কলেজটি ইন্ডিপেন্ডেন্ট স্কুল ভিক্টোরিয়ার একটি সদস্য, যা স্বাধীন শিক্ষায় নিবেদিত একটি অলাভজনক সংস্থা।   স্কুলটি প্রথম প্রতিষ্ঠিত হওয়ার সময়ে প্রথম থেকে দশম শ্রেণী পর্যন্ত পাঠদান করতো। স্কুলটির সময়ের সাথে সাথে কলেবর বৃদ্ধি পায় এবং ভিসিইতে (একাদশ এবং দ্বাদশ শ্রেণী) যোগ করা হয়। বিদ্যালয়ের অলিভ শাখা নামে আরও একটি ক্যাম্পাস রয়েছে, যা কৃষি ও উদ্যানচর্চায় মাঝে মাঝে পাঠদান করে। বিদ্যালয়ের ইন্দোনেশিয়ার একটি শাখা রয়েছে, এর নাম আল-তাকওয়া কলেজ, ইন্দোনেশিয়ার আন্তর্জাতিক ইসলামিক বিদ্যালয়।  ২০১৫ সালে আল-তাকওয়া কলেজটিতে শিক্ষার্থীর সংখ্যা ২ হাজারের কাছাকাছি এবং ২০১৮ সালে এই সংখ্যা ২,৫০০ শিক্ষার্থীর কাছে পৌঁছানোর আশা করা হয়। কলেজে পড়ানো বিষয়গুলির মধ্যে রয়েছে ইংলিশ, গণিত, ইংরেজি ব্যতীত অন্যান্য ভাষা (এল.ও.টি.ই.), তথ্য প্রযুক্তি, ব্যবসা, শিল্প ও শারীরিক শিক্ষা।  আল-তাকওয়া কলেজের শিক্ষার্থীরা বিভিন্ন পরিবেশ, জাতি ও সংস্কৃতি থেকে আগত। কলেজটি দৃঢভাবে ন্যায্যতা, সাম্যতা এবং সম্মিলিত ঐক্যের উপর ভিত্তি পরিচালিত হয়। শিক্ষার্থীরা নিম্নলিখিত দেশগুলি থেকে এসেছেঃ   বিতর্ক  ২০০৫ সালে বিদ্যালয়ের সাথে জড়িত বেশ কয়েকটি উদ্বেগের বিষয় উত্থাপিত হয়, যার মধ্যে একজন অনাবাসিক ইমামের প্রকাশ্য বিরোধী মন্তব্যও রয়েছে।  ২০১৫ সালে স্কুলের অধ্যক্ষ ওমর হালাক শিক্ষার্থীদের বলেন সন্ত্রাসী গোষ্ঠী আইএসআইএস একটি পশ্চিমা ষড়যন্ত্রের অংশ।  অধ্যক্ষের এই মন্তব্যকে ভিক্টোরিয়ার শিক্ষামন্ত্রী জেমস মেরলিনোর "যদি সত্য হয় তবে বেপরোয়া এবং বিপজ্জনক" হিসাবে নিন্দা জানান।   ২০২০ সালে অস্ট্রেলিয়ায় করোনা(কভিড-১৯) মহামারি চলাকালীন, আল-তাকওয়া কলেজটি অস্ট্রেলিয়ার অন্যতম বৃহৎ রোগী শনাক্ত গুচ্ছে পরিণত হয় এবং ২১০ টি নিশ্চিত রোগী শনাক্ত হওয়ায় জনসাধারণের আবাসন ও বয়স্ক পরিচর্যার বাইরে দ্বিতীয় বৃহত্তম গুচ্ছে পরিণত হয়।   আরও দেখুন    অস্ট্রেলিয়ায় ইসলাম  অস্ট্রেলিয়ায় ইসলামিক সংগঠনগুলি  ইসলামি সম্প্রদায় ও শাখা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অস্ট্রেলিয়ার শিক্ষাপ্রতিষ্ঠান বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অস্ট্রেলিয়ার ইসলামি শিক্ষাপ্রতিষ্ঠান
চোরাবালি শুভ্রজিৎ মিত্র পরিচালিত ২০০৬ সালের একটি বাংলা সাসপেন্স থ্রিলার চলচ্চিত্র, যেখানে অভিনয় করেছেন বরুণ চন্দ, জুন মালিয়া, সায়নী দত্ত, মালবিকা ব্যানার্জী, লকেট চট্টোপাধ্যায় ও আরো অনেকে।  চলচ্চিত্রটি প্রযোজনা করে ম্যাকনিল ইঞ্জিনিয়ারিং-এর প্রদীপ চুরিয়াল।   কাহিনী  অভিনয়ে   বরুণ চন্দ  জুন মালিয়া  সায়নী দত্ত  মালবিকা ব্যানার্জী  লকেট চট্টোপাধ্যায়  তথ্যসূত্র   বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র
কৌন? রাম গোপাল বর্মা পরিচালিত ১৯৯৯ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। এর চিত্রনাট্য রচনা করেছেন অনুরাগ কশ্যপ। এই চলচ্চিত্রের মধ্য দিয়ে বর্মা সত্য (১৯৯৮)-এর পর দ্বিতীয়বার কশ্যপের চিত্রনাট্যে কাজ করেন। এতে শ্রেষ্ঠাংশে অভিনয় করেন উর্মিলা মাতন্ডকর, মনোজ বাজপেয়ী ও সুশান্ত সিং। এটি একটি বাড়িতে মাত্র তিনটি চরিত্র নিয়ে নির্মিত রহস্যকাহিনি, যেখানে একজন চিত্তবিকারগ্রস্ত নারীর ধারাবাহিকভাবে খুন করে যাওয়ার ঘটনা চিত্রায়িত হয়।  মাত্র ১৫ দিনে এই চলচ্চিত্রের দৃশ্যধারণ সম্পন্ন হয়। ১৯৯৯ সালের ২৬শে ফেব্রুয়ারি মুক্তির পর চলচ্চিত্রটি এতে প্রদর্শিত উৎকণ্ঠার জন্য ইতিবাচক পর্যালোচনা লাভ করে। হিন্দুস্তান টাইমস অনুসারে এটি বর্তমানে প্রায় কাল্ট মর্যাদা লাভ করেছে। এই চলচ্চিত্রের ইংরেজি ভাষার সংস্করণ হুজ দেয়ার ২০১৪ সালে অনলাইনে মুক্তি পেয়েছে।  অভিনয়শিল্পী  উর্মিলা মাতন্ডকর - নামপরিচয়হীন নারী  মনোজ বাজপেয়ী - সমির এ. পূর্ণবলে  সুশান্ত সিং - ইনস্পেক্টর কুরেশী/চোর  মূল্যায়ন অনুপমা চোপড়া ইন্ডিয়া টুডে-তে তার পর্যালোচনায় লিখেন, "অবিশ্রান্তভাবে পরীক্ষামূলক, তিনি [বর্মা] বিরতিহীনভাবে এমটিভির প্রেমকাহিনি রঙ্গীলা থেকে দাউদ ও আন্ডারওয়ার্ল্ড নিয়ে সত্য নির্মাণ করেছেন। কৌন-এ বর্মা ইত্তেফাক-এর মত গানবিহীন উৎকণ্ঠা থ্রিলার তৈরি করেছেন।" রেডিফ.কম-এর সুপর্ণ বর্মা লিখেন, "চলচ্চিত্রটি ব্যাপক ভয় নিয়ে শুরু হয়ে দুর্বল হয়ে পড়ে এবং ধীরে ধীরে উৎকণ্ঠা বাড়তে থাকে এবং তা আপনাকে আকৃষ্ট করে। আপনি খুব খারাপ কিছুর জন্য প্রস্তুতি নিতে শুরু করেন। যদিও কাহিনির চরম পর্যায় কিছুটা দীর্ঘায়িত এবং কিছু প্রশ্নের উত্তর অজানা রয়ে যায়, তবে তা চরম মূহুর্তকে সঠিকভাবে চিত্রিত করে।"  চলচ্চিত্রটি মুক্তির দুই দশক পরেও যারা থ্রিলার-ভীতিপ্রদ ধারার চলচ্চিত্র পছন্দ করেন তাদের কাছে এটি এখনো জনপ্রিয়। চলচ্চিত্রটি সজীব করে রাখতে মূল উপাদান হিসেবে কাজ করেছে এর চিত্রনাট্য ও চরিত্রাবলি, বিশেষ করে উর্মিলা মাতন্ডকরের অভিনীত চরিত্রটি।  তথ্যসূত্র  বহিঃসংযোগ    বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের আভঁ-গার্দ পরীক্ষামূলক চলচ্চিত্র বিষয়শ্রেণী:১৯৯০-এর দশকের ধারাবাহিক খুনী চলচ্চিত্র বিষয়শ্রেণী:১৯৯০-এর দশকের ভীতিপ্রদ থ্রিলার চলচ্চিত্র বিষয়শ্রেণী:১৯৯০-এর দশকের মনস্তাত্ত্বিক থ্রিলার চলচ্চিত্র বিষয়শ্রেণী:১৯৯০-এর দশকের মনস্তাত্ত্বিক ভীতিপ্রদ চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় আঁভ-গার্দ পরীক্ষামূলক চলচ্চিত্র বিষয়শ্রেণী:ভারতীয় ধারাবাহিক খুনী চলচ্চিত্র বিষয়শ্রেণী:ভারতীয় ভীতিপ্রদ থ্রিলার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:রাম গোপাল বর্মা পরিচালিত চলচ্চিত্র বিষয়শ্রেণী:অনুরাগ কশ্যপের চিত্রনাট্য সংবলিত চলচ্চিত্র বিষয়শ্রেণী:চিত্তবিকারগ্রস্ত সম্পর্কে চলচ্চিত্র বিষয়শ্রেণী:১৯৯০-এর দশকের লোমহর্ষক থ্রিলার চলচ্চিত্র বিষয়শ্রেণী:ভারতীয় আভঁ-গার্দ ও পরীক্ষামূলক চলচ্চিত্র বিষয়শ্রেণী:১৯৯০-এর দশকের ধারাবাহিক খুনি চলচ্চিত্র বিষয়শ্রেণী:ভারতীয় মনস্তাত্ত্বিক লোমহর্ষক চলচ্চিত্র
রৌমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৭১।   ইতিহাস   ভৌগোলিক অবস্থান ও আয়তন  রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৮৯৯২ একর বা ৩৬.৩৯ বর্গকিলোমিটার।   প্রশাসনিক এলাকা  রৌমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী রৌমারী ইউনিয়নের মোট জনসংখ্যা ছিল ৪৬৫৩৭ জন, যারা ১০৯৬৯ টি পরিবারে বসবাস করে,  যার মধ্যে পুরুষ হল ২২৫৬৭ জন এবং নারী হল ২৩৯৭০ জন।   শিক্ষা ও সংস্কৃতি  রৌমারী ইউনিয়নের গড় সাক্ষরতা হার ৩৮.০%। তার মধ্যে নারী শিক্ষার হার ৩৪.০% এবং পুরুষ শিক্ষার হার ৪০.০%। এখানকার গুরুত্বপূর্ণ শিক্ষা প্রতিষ্ঠানের মধ্যে   অর্থনীতি ও যোগাযোগ  রৌমারী ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ   সংগঠন সমূহঃ ৩ টি    মুক্তাঞ্চল সাংস্কৃতিক সংগঠন  প্রিয়জন সাংস্কৃতিক সংগঠন  সহানুভূতি যুব সংঘ   রৌমারী ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:রৌমারী উপজেলার ইউনিয়ন
পাপ পুণ্য হলো ২০২২ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। এটি রচনা ও পরিচালনা করেছেন গিয়াস উদ্দিন সেলিম। এটি তার পরিচালিত চতুর্থ চলচ্চিত্র এবং এটি তার ভালোবাসা ত্রয়ীর শেষ অংশ (ত্রয়ীর অন্যান্য চলচ্চিত্রগুলো হল মনপুরা ও স্বপ্নজাল)। এতে শ্রেষ্ঠাংশে অভিনয় করেছেন চঞ্চল চৌধুরী, আফসানা মিমি, সিয়াম আহমেদ, শাহনাজ সুমি ও ফজলুর রহমান বাবু।  কাহিনী খোরশেদ (চঞ্চল চৌধুরী) এলাকার চেয়ারম্যান। সে প্রকৃতভাবে জনগণের সেবা করতে চায়। সে স্থানীয় এমপির (মামুনুর রশীদ) ডান হাত, অন্যদিকে গাওসুল আলম শাওন তার বাম হাত। শাওনের এক আত্মীয় (মনির খান শিমুল) গ্রামের এক মেয়েকে ধর্ষণ করলে খোরশেদ ধর্ষককে শাস্তি দিতে চায়। শাওনের অনুগত পুলিশের সাব ইন্সপেক্টর (ফজলুর রহমান বাবু) আইন নিজের হাতে তুলে না নেওয়ার দাবি করে ধর্ষককে বাঁচাতে চায়। খোরশেদের কারণে পুলিশ তাকে গ্রেপ্তার করলেও শাওনের লোকরা খোরশেদকে কোপাতে আসে। খোরশেদের রক্ষী ‘ভাতিজা’ আল আমিন (সিয়াম) পিস্তল বের করে গুলি ছুড়লে শাওনের লোকরা পালিয়ে যায়।  বাউল রতনের জমি সরকার আয়ত্তে নেওয়ার প্রক্রিয়া শুরু করলে এবং শাওন তা কেড়ে নিতে চায়। খোরশেদ রতনের পক্ষে দাঁড়ায়। এতে খোরশেদ ও শাওনের দ্বন্দ্ব আরও বাড়ে, এমপিও এই দ্বন্দ্ব মেটাতে ব্যর্থ হন।  ‘ভাতিজা’ আল আমিন খোরশেদের মেয়ে সাথীকে (শাহনাজ সুমি) ভালোবাসে। খোরশেদের বাসায় কাজ করা আল আমিনের মা পারুল (আফসানা মিমি) এই প্রেম টের পায়। তিনি ছেলেকে বিদেশে পাঠিয়ে দিতে খোরশেদের স্ত্রীকে অনুরোধ করেন। খোরশেদ তাতে রাজি হয় না। আল আমিন ও সাথীর প্রেম আরও গভীর হলে, আল আমিনের মা খোরশেদের স্ত্রীকে তা জানায়। খোরশেদের স্ত্রী খোরশেদকে জানালে তার চিন্তায় পরিবর্তন আসে ও আল আমিনকে বিদেশে পাঠাতে ঢাকা নিয়ে আসে। ট্রেনে করে ফেরার পথে খোরশেদ রতন হত্যা মামলায় জড়িয়ে যায়।  খোরশেদ জেলে যায়। একদিন পত্রিকায় আল আমিনের মৃত্যুর খবর আসে। আল আমিনের মা একা একা খোরশেদের সাথে দেখা করতে জেলে যায়। তিনি আল আমিনের মৃত্যুর খবর তাকে জানিয়ে বলে যে আল আমিন তার ছেলে। খোরশেদ এক ঘোরে পড়ে, সে জেলখানায় তার স্ত্রী ও কন্যার সাথে দেখা করতে চায় না। পরে সে আল আমিনের মায়ের সাথে দেখা করতে চায়। বিচারে খোরশেদের ফাঁসি হয়, জানা যায় বিদেশে পাঠানোর আগে খোরশেদ আল আমিনকে হত্যা করেছিল।   কুশীলব   খোরশেদ চরিত্রে চঞ্চল চৌধুরী  পারুল চরিত্রে আফসানা মিমি  আল আমিন চরিত্রে সিয়াম আহমেদ  সাথী চরিত্রে শাহনাজ সুমি  সাব-ইন্সপেক্টর নুরুল হক চরিত্রে ফজলুর রহমান বাবু  এম.পি চরিত্রে মামুনুর রশীদ  রাবেয়া চরিত্রে ফারজানা চুমকি  গাউসুল আলম শাওন  মনির খান শিমুল   নির্মাণ  ২০১৯ সালের আগস্টে এর চিত্রগ্রহণ শুরু হয়। চলচ্চিত্রের পরিচালক ২০২০ সালের আগে চিত্রগ্রহণ সম্পন্ন করেন। এর এক বছর পরে ১৫ জানুয়ারি তারিখে ছবিটি সেন্সর থেকে ছাড়পত্র পায়।   মুক্তি  ছবিটি ২০ মে, ২০২২ তারিখে বাংলাদেশের ২০টি প্রেক্ষাগৃহে মুক্তি পায়। এটি কানাডা ও মার্কিন যুক্তরাষ্ট্রের বেশ কয়েকটি প্রেক্ষাগৃহেও মুক্তি পায়।   সঙ্গীত  এর প্রথম গানটি ইউটিউবে ২০২২ সালের এপ্রিল মাসে প্রকাশিত হয়।   তথ্যসূত্র    বহিঃসংযোগ       বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের প্রণয়ধর্মী নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:গিয়াস উদ্দিন সেলিম পরিচালিত চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ইমন চৌধুরী সুরারোপিত চলচ্চিত্র
সিলেট গ্যাস ফিল্ডস লিমিটেড হচ্ছে বাংলাদেশ সরকারের নিয়ন্ত্রণাধীন একটি গ্যাস কোম্পানি। এটি পেট্রোবাংলার অধীনে রয়েছে এবং এর সদরদপ্তর সিলেট জেলার, হরিপুরে অবস্থিত।  ইতিহাস  সিলেট গ্যাস ফিল্ডস লিমিটেডের ইতিহাস ১৯৫৫ সালে পাকিস্তান পেট্রোলিয়াম কর্তৃক সিলেট জেলার হরিপুরে গ্যাস ক্ষেত্র অবিস্কারের সাথে শুরু হয়। ১৯৬০ সালে সিলেট গ্যাস ক্ষেত্র ছাতক সিমেন্ট কারখানার গ্যাস সরবরাহের জন্য উৎপাদন শুরু করে। ৮ মে ১৯৮২ সালে কোম্পানি আইন ১৯১৩-এর আওতায় "সিলেট গ্যাস ফিল্ডস লিমিটেড" কোম্পানি হিসেবে নিবন্ধিত হয় ও যাত্রা শুরু করে। ১৯৮৬ সালের ২৩ ডিসেম্বর, কোম্পানিটি হরিপুরের ৭ নং কূপে বাংলাদেশের প্রথম তেল ক্ষেত্রটি আবিষ্কার করে। কোম্পানিটি সিলেট বিভাগের ৫ টি গ্যাসক্ষেত্রের জন্য দায়িত্বপ্রাপ্ত। ১ আগস্ট ২০০৯ সালে, কোম্পানিটি একটি কনডেনসেট প্লান্ট চালু করে।  কোম্পানিটি আগস্ট ২০১৭ সালে এর কনডেনসেট প্ল্যান্টটি আরও বিকাশের জন্য ইন্দোনেশিয়ার পিটি ইস্তানা করং লাউট এবং এনার্জিপ্যাক পাওয়ার জেনারেশন লিমিটেডের সাথে একটি চুক্তি স্বাক্ষর করে।  ১১ এপ্রিল ২০১৯ সালে, কোম্পানির ব্যবস্থাপনা পরিচালক মোঃ লুৎফর রহমান সিলেটে তার সরকারী বাসভবনে আত্মহত্যা করেন।  তথ্যসূত্র   বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:সিলেট ভিত্তিক সংগঠন বিষয়শ্রেণী:সিলেট বিভাগের অর্থনীতি বিষয়শ্রেণী:১৯৮০-এ প্রতিষ্ঠিত বাংলাদেশী কোম্পানি বিষয়শ্রেণী:সিলেট বিভাগ বিষয়শ্রেণী:বাংলাদেশের প্রাকৃতিক গ্যাসক্ষেত্র
বৃন্দা আচার্য একজন ভারতীয় অভিনেত্রী। তিনি মূলত কন্নড় চলচ্চিত্রে অভিনয়ের জন্য পরিচিত। ২০২১ সালে তা মুক্তিপ্রাপ্ত "প্রেমম পূজাম" ছবিতে অভিনয়ের মাধ্যমে তার অভিনয় জীবন শুরু হয়। পরে তিনি কৌসল্যা সুপ্রজা রামা  ছবিতে অভিনয় করেছিলেন যা ২০২৩ সালে কর্নাটকের স্থানীয় প্রেক্ষাগৃহে মুক্তি পায়।    কর্মজীবন  তিনি ভারতের অন্যতম জনপ্রিয় কোম্পানি টিসিএস -এর আহমেদাবাদের বিভাগ থেকে তার ইন্টার্নশিপ শুরু করেন। তিনি ঈঞ্জিনীয়ারিং -এ স্নাতক (বিই) ডিগ্রি অর্জনের পর টিসিএস মুম্বাইতে আইটি সিস্টেম ইঞ্জিনিয়ার হিসেবে তার কর্মজীবন শুরু করেন। এরপর তিনি ব্যাঙ্গালোরে চলে যান এবং সেখানে বসবাস শুরু করেন। চলচ্চিত্র জগতে তার কর্মজীবন শুরু করার আগে তিনি ইনফোসিস কোম্পানিতে কাজে যোগ দিয়েছিলেন।  প্রথম দিকে তিনি শনি নামক কন্নড় ধারাবাহিকে শনির স্ত্রী ধামিনী (একটি গন্ধর্বকন্যে) -এর চরিত্রে অভিনয় করেছিলেন, যা তাকে কন্নড় বিনোদন জগতে পরিচিত দেয়। তারপরে তিনি বিভিন্ন সিনেমায় অভিনয়ের সুযোগ পান। তার প্রথম কন্নড় চলচ্চিত্র ছিল প্রেমাম পূজাম। এই সিনেমাটি নেনাপিরালি প্রেমের ২৫ তম চলচ্চিত্র ছিল। এরপর তিনি একটি নারী কেন্দ্রিক অ্যাকশনধর্মী ছবি "জুলিয়েট ২" -তে কাজ করেন। এই সিনেমাটি ২০২৩ সালের ফেব্রুয়ারিতে মুক্তি পায়। গল্প এবং অভিনয়ের দিক থেকে এই সেরা ছবির তকমা পায় এবং কন্নড় বিনোদন জগত ও দর্শক মহলে প্রচুর প্রশংসা পায়।  বৃন্দার সাম্প্রতিক চলচ্চিত্র ছিল কৌশল্য সুপ্রজা রাম। একজন পুরুষের প্রকৃত সংজ্ঞা কিরকম- এই জটিল বিষয়ের উপর ভিত্তি করে এই রোমান্টিক নাটকীয় চলচ্চিত্রটি নির্মিত হয়েছিল।  ছবিটি ২০২৩ সালে প্রেক্ষাগৃহে মুক্তি পায়।   চলচ্চিত্র তালিকা  বছর চলচ্চিত্র ভূমিকা ভাষা মন্তব্য ২০২১ প্রেমম পূজাম শার্লিন পিন্টো ওরফে অ্যাঞ্জেল কন্নড় ২০২৩ জুলিয়েট ২ জুলিয়েট কন্নড়  ২০২৩ কৌশল্যা সুপ্রজা রাম শিবানী কন্নড় উৎপাদনে রিতু রিতু কন্নড়    তথ্যসূত্র   বিষয়শ্রেণী:১৯৯৪-এ জন্ম বিষয়শ্রেণী:উড়ুপি জেলার ব্যক্তি বিষয়শ্রেণী:কন্নড় অভিনেত্রী বিষয়শ্রেণী:কর্ণাটকের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি
পীরজাদা ফিরোজ আহমাদ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে দেবসার বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:কুলগাম জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
আলেক্স রাউল রদ্রিগেজ লেদেজমা (জন্ম: ৫ আগস্ট ১৯৯০) হলেন পানামার একজন পেশাদার ফুটবলার, যিনি পানামার ক্লাব সান ফ্রান্সিস্কো এবং পানামা জাতীয় দলের হয়ে একজন গোলরক্ষক হিসেবে খেলেন।Player profile  - San Francisco FC   আন্তর্জাতিক ক্যারিয়ার  ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb   তথ্যসূত্র    বহিঃসংযোগ       বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:পানামীয় ফুটবলার বিষয়শ্রেণী:পানামার আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:Sporting San Miguelito players বিষয়শ্রেণী:San Francisco F.C. footballers বিষয়শ্রেণী:2013 Copa Centroamericana players বিষয়শ্রেণী:২০১৩ কনকাকাফ গোল্ড কাপের খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:2017 Copa Centroamericana players বিষয়শ্রেণী:২০১৭ কনকাকাফ গোল্ড কাপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল গোলরক্ষক
উমাকান্ত রায় ছিলেন একজন ভারতীয় রাজনীতিবিদ, যিনি ভারতের বিপ্লবী কমিউনিস্ট পার্টির সদস্য এবং ১৯৮৫-১৯৮৭ সালের পশ্চিমবঙ্গ বিধানসভার সদস্য ছিলেন।   ১৯৮৫ উপনির্বাচন  হাঁসান আসনের বর্তমান বিধায়ক ত্রিলোচন মালের মৃত্যুর পর, রায় ১৯৮৫ সালের ২৫ এপ্রিল অনুষ্ঠিত একটি উপ-নির্বাচনে পশ্চিমবঙ্গ বিধানসভায় নির্বাচিত হন।Election Commission of India. Bye-election results 1952-95 রায় ৩৭,৫৭৩ ভোট (৫১.৫৫%) পেয়েছেন ৩৪,০৯৫ ভোটের বিপরীতে ভারতীয় জাতীয় কংগ্রেস প্রার্থী এ. মাল এবং ১,২১৬ ভোট স্বতন্ত্র প্রার্থী বি. মার্জিতের পক্ষে।   পরবর্তী সময়কাল  রায় ১৯৮৭ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেননি। ১৯৯১ সালের পশ্চিমবঙ্গ বিধানসভা নির্বাচনে রায় আরসিপিআই স্প্লিন্টার গ্রুপের (গৌরাঙ্গা সিট দল) প্রার্থী হিসাবে আরসিপিআই প্রার্থী ত্রিলোচন দাসের বিরুদ্ধে দাঁড়ান। রায় ৯৮৩ ভোট (১.০৯%) পেয়েছেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:ভারতের বিপ্লবী কমিউনিস্ট পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:বীরভূম জেলার ব্যক্তি